શહેરમાં અનેક જગ્યાએ મ્યુનિ તંત્ર અને ટોરેન્ટ પાવર દ્વારા ખાડા ખોદવામાં આવ્યા છે. પરંતુ તંત્ર દ્વારા બેદરકારીભર્યાં કામને કારણે લોકોને જીવ ગુમાવવો પડે છે. શહેરમાં ગઈ કાલે સાંજે પડેલા ધોધમાર વરસાદને કારણે આંબાવાડી વિસ્તારમાં આવેલા મહેનતપુરાની ચીનુભાઈની ચાલીમાં ઘરની બહાર પાણી ભરાઈ ગયાં હતાં. 280 નંબરના મકાનમાં રહેતા રતિબહેન જીવરાજભાઈ મહેશ્વરી (ઉ.વ.45) તેમના પરિવાર સાથે રહે છે. તેમની બાજુના 282 નંબરના મકાનમાં શાંતાબહેન અશ્વિનભાઈ રાઠોડ (ઉ.વ.39) પણ તેમના પરિવાર સાથે રહે છે. ગઈ કાલે સાંજે પાંચ વાગ્યાની આસપાસ રતિબહેન રેશનિંગની દુકાનેથી સામાન લઇ ઘરે આવ્યાં હતાં. તેમના ઘરની ચાવી શાંતાબહેનના ત્યાં હતી જેથી તેઓએ ચાવી લઇ અને ઘર ખોલ્યું હતું. રેશનિંગનું કાર્ડ ભૂલી જતાં શાંતાબહેનના ઘરે તેઓ કાર્ડ લેવા ગયાં હતાં.